ΤΟ NETFLIX ΠΑΡΟΥΣΙΑΖΕΙ
ΟΙ ΠΑΡΑΓΩΓΟΙ ΤΑΙΝΙΩΝ ΤΑΜΙΛ ΕΝΩΝΟΝΤΑΙ ΓΙΑ ΝΑ ΣΤΗΡΙΞΟΥΝ ΤΟΝ ΛΑΟ ΤΟΥΣ ΣΤΗΝ ΠΑΝΔΗΜΙΑ.
9 ΙΣΤΟΡΙΕΣ ΣΥΝΑΙΣΘΗΜΑΤΑ
ΕΝΝΕΑ ΣΥΝΑΙΣΘΗΜΑΤΑ
ΘΑΥΜΑ
Συνήλθα πριν από λίγο.
Νιώθω κάπως παράξενα ψυχοσωματικά.
Οι αισθήσεις μου είναι εντάξει, αλλά η μνήμη μου χάλια.
Θυμάμαι όλα όσα συνέβησαν όταν ήμουν μικρός.
Μαζί κι αυτά που θα ήθελα να ξεχάσω.
Δεν ξέρω αν μπορώ να επιστρέψω στην κανονική μου ζωή.
Η εμμονή να υπερβεί κανείς τα όρια του νου του
δεν είναι καλή ιδέα.
Σε σκοτώνει.
Έτσι κι αλλιώς.
"Ο ΑΝΘΡΩΠΟΣ ΞΕΠΕΡΝΑ ΤΑ ΟΡΙΑ ΤΟΥ"
Μπαμπά;
Τόση ώρα σε φωνάζει το παιδί. Δεν ακούς;
Είχα καιρό να βγω από το σπίτι.
Συγγνώμη, γι' αυτό είμαι…
Σ' έφερα εδώ για να ξεφύγει λίγο το μυαλό σου.
Γιατί ήρθες;
Δύσκολα κόβονται οι συνήθειες.
Παράτα μας, Βις.
Λάκσμι…
Έλα τώρα, μη θυμώνεις.
Τράβα ν' αγκαλιάσεις τη δουλειά σου.
Μια μέρα εγώ κι ο γιος σου θα φύγουμε. Τότε θα καταλάβεις.
Αγάπη μου,
άκουσε.
Ο νους μου είναι στη δουλειά,
αλλά η καρδιά μου θα σας ακολουθεί παντού.
Τι λες;
Άντε χάσου.
Πώς με βρήκες;
Κρίσνα…
Άλλαξα νούμερο.
Πώς είσαι;
Δουλεύω ως συνήθως.
Θα μπω κατευθείαν στο θέμα.
Μπορείς να έρθεις στο Τσενάι;
Προέκυψε κάτι πολύ σημαντικό. Πρέπει να ενημερωθείτε.
Όλη η ομάδα Διαστημικής Έρευνας;
Ναι.
Η πρόσκληση είναι επαγγελματική
ή προσωπική από έναν παλιό φίλο;
Αρκετά προσωπική, θα έλεγα.
Ωραία, λοιπόν.
Πρώτη φορά σ' ακούω έτσι,
άρα υποθέτω πως ανακάλυψες κάτι πρωτοποριακό.
Θα πετάξω απόψε.
Μη μ' απογοητεύσεις.
Πίστεψέ με, δεν πρόκειται.
Τα λέμε.
-Κρίσνα, ευχαριστώ που ήρθες. -Αλίμονο.
-Πώς ήταν το ταξίδι; -Κουραστικό.
Πού είναι ο γιος σου;
Έξω με τη μαμά του.
Γιατί είσαι τόσο σοβαρός;
Μόλις έφτασες.
Περίμενε λιγάκι και θα καταλάβεις.
Πάμε να καθίσουμε.
Άκου.
Δουλεύω στην Υπηρεσία Διαστημικής Έρευνας.
Ξεθεώθηκα σήμερα, αλλά ήρθα.
Ελπίζω ν' αξίζει.
Ουίσκι ή καφέ;
-Καφέ πρώτα; -Βεβαίως.
Ξέρεις,
μπορούσαμε να ήμασταν συνάδελφοι.
Με την ευφυΐα σου, θα είχες γίνει ήδη προϊστάμενός μου.
Κακώς απέρριψες την προσφορά.
Όπως και να 'χει, είσαι εξπέρ στις ευρεσιτεχνίες.
Οι κορυφαίοι επιστήμονες κρέμονται από τα χείλη σου.
Γι' αυτό βρίσκομαι κι εγώ εδώ.
Μη με γεμίζεις τύψεις.
Δεν μπορείς.
Δεν αντέχω να δουλεύω σ' ένα γραφείο με αυστηρούς κανόνες.
Γούστο μου,
καπέλο μου.
Θέλω ελευθερία σκέψης
κι επιφοίτηση.
Εμπρός, λοιπόν. Συγκλόνισέ με.
Δεν θα σε κουράσω. Ένα τεταρτάκι αρκεί.
Έναρξη χρόνου.
21 ΔΕΚΕΜΒΡΙΟΥ 2012
21 Δεκεμβρίου 2012.
Σου λέει τίποτα;
Με πρώτους τους Μάγια, σχεδόν όλοι οι αρχαίοι πολιτισμοί
περίμεναν τη συντέλεια του κόσμου.
Πέρασαν οκτώ χρόνια. Γιατί δεν έχουμε καταστραφεί;
Ίσως υπολόγισαν λάθος.
Αυτό είναι το πρόβλημα.
Ερευνούμε κάτι μόνο όταν συμβαίνει.
Αλλιώς, το παραβλέπουμε.
Συνέβη κάτι τότε.
Έχεις την προσοχή μου.
Τι γνωρίζεις για τους Σουμέριους;
Από τους αρχαιότερους πολιτισμούς στη Γη.
Κι από τους πρωτοπόρους
στην αστρονομία, στα μαθηματικά, στις επιστήμες, στη γεωργία,
στον αστικό σχεδιασμό κ.λπ.
Δεν θα τα είχαν καταφέρει
χωρίς τη βοήθεια ενός προηγμένου εξωγήινου πολιτισμού.
Χρειάζονταν εξωτερική βοήθεια.
Αν σου έλεγα, λοιπόν,
ότι δεν έπλασε ο Θεός τον άνθρωπο,
αλλά αυτή η εξωγήινη φυλή,
θα το πίστευες;
Χθες είδες το Interstellar, μήπως;
Ξέρω ότι είσαι φαν του Νόλαν, αλλά ας μιλήσουμε επιστημονικά, όχι φανταστικά.
Δεν είναι φαντασίες όσα σου λέω.
Καλά.
Οι Αμερικανοί δεν πήγαν στη Σελήνη.
Ο Στάνλεϊ Κιούμπρικ σκηνοθέτησε την προσσελήνωση στην Περιοχή 51.
Ήταν μυστικό επί δεκαετίες.
Το υπαινίχθηκε στη Λάμψη.
Κι η κυβέρνηση τον καθάρισε.
Σωστά;
-Πιωμένος είσαι; -Αυτά είναι φαντασίες.
Εγώ παραθέτω γεγονότα.
Σε παρακαλώ, πρόσεχέ με.
Καλά, συνέχισε.
Η δημιουργία και ο εποικισμός
του κόσμου γύρω μας
είναι προϊόν των Ανουνάκι,
μιας ιδιαίτερα ευφυούς φυλής
από το μέλλον.
Αν κάνεις έτσι, πώς να συνεχίσω;
Κι είμαι μόνο στην αρχή.
Περνάμε στη δεύτερη ενότητα.
Αστρολογία.
-Τι; -Προβλέψεις.
Οι πλανήτες επηρεάζουν τη ζωή μας.
Το πιστεύεις;
Μάλλον όχι.
Το περίμενα.
Βάσει της θέσης των πλανητών,
πώς γίνονται οι αστρολογικές προβλέψεις;
Πότε να κάνεις ή να μην κάνεις κάτι;
Οι καλοί αστρολόγοι τις περισσότερες φορές πέφτουν μέσα. Πώς;
Το σώμα μας είναι φτιαγμένο από τα ίδια συστατικά με το σύμπαν.
Οι θέσεις των πλανητών όταν γεννιόμαστε καθορίζουν τη ζωή μας.
Θες να πεις, λοιπόν,
ότι δεν κάνουμε κουμάντο εμείς;
Αποκαρδιωτικό, αλλά ναι.
Στάσου.
Ξεκίνησες με μια παράξενη ιδέα
για την προέλευση της Γης.
Τώρα μιλάς για αστρολογία.
Πού ακριβώς το πας;
Ζούμε σε προσομοίωση.
Ορίστε; Για ξαναπές το.
Ολόκληρο το σύμπαν είναι
μια προσομοίωση που έστησαν οι Ανουνάκι.
Μια προαιώνια προσομοίωση, για την ακρίβεια.
Η αστρολογία και οι θέσεις των πλανητών
υποδεικνύουν τη ζωή του καθενός.
Σαν ένα παραμετροποιημένο πρόγραμμα.
Σαν βιντεοπαιχνίδι.
Αυτό που θεωρούμε αληθινό δεν είναι απαραίτητα πραγματικό.
Οι σκέψεις που κάνεις μια συγκεκριμένη στιγμή
και οι αντιδράσεις σου.
Όλα προγραμματισμένα.
Δεν υπάρχει ελεύθερη βούληση.
Αν όλοι σκέφτονταν όμοια,
δεν θα υπήρχε κοινωνία.
Κι αποδεικνύεται ιστορικά.
Κάθε σπουδαίο γεγονός
επαναλαμβάνεται απλώς με άλλη μορφή.
Πιστεύω ότι μου κάνεις πλάκα.
Έκανα τόσον κόπο να έρθω
κι εσύ μου αραδιάζεις θεωρίες.
Φτάνουν όσα άκουσα ως τώρα.
Για πού το 'βαλες;
Κάθισε.
Ζητήσαμε ένα τεταρτάκι.
Έχουμε ακόμα χρόνο. Κάθισε.
Θα πιω το ουίσκι τώρα.
Να έβλεπες τη φάτσα σου…
Σκόπευα να κρατήσω την επίδειξη για το τέλος,
αλλά βιαζόσουν.
Μπορείς να μου εξηγήσεις τι συνέβη;
Ευχαρίστως.
Πρώτα, όμως, χαλάρωσε.
Υπάρχουν δύο κόσμοι.
Ο ένας είναι η συνειδητή πραγματικότητα
την οποία βιώνουμε.
Ο άλλος είναι
η υποσυνείδητη πραγματικότητα.
Τα όνειρά μας.
Ο ένας είναι το CPU, ο άλλος η μπαταρία.
Για να λειτουργήσει αυτός εδώ, θέλει ρεύμα.
Σ' αυτόν τον κόσμο,
κάθε ανθρώπινος νους είναι συνδεδεμένος σ' ένα ανώτερο δίκτυο.
Ονόμασέ το "Θεό", "Ανουνάκι", "υπερευφυή οντότητα", όπως θέλεις.
Το ίδιο είναι.
Γι' αυτό εγώ κι εσύ βλέπουμε κι ακούμε τα ίδια πράγματα.
Είμαστε συνδεδεμένοι.
Και πώς σχετίζεται αυτό με ό,τι συνέβη πριν;
Στις 21 Δεκεμβρίου 2012,
ο κόσμος της υποσυνείδητης πραγματικότητας,
των ονείρων μας, άρχισε να αποσυντίθεται.
Μάλιστα.
Ζουν γύρω στα οκτώ δις άνθρωποι.
Που σημαίνει ότι οκτώ δις σύνδεσμοι
έπρεπε να διασφαλίζουν τη σταθερότητά του.
Τα τελευταία οκτώ χρόνια, αυτοί οι σύνδεσμοι άρχισαν να εξαφανίζονται.
Στα επόμενα 50 χρόνια, θα διαγραφεί τελείως.
Ως αποτέλεσμα,
η ανθρωπότητα δεν θα μπορεί πλέον να ονειρεύεται.
Σίγουρα θα υπάρχει αντίγραφο ασφαλείας, σωστά;
Το κεντρικό σύστημα θα συνεχίσει να λειτουργεί;
Η επιστήμη είναι παράξενη.
Μπορεί να μην εξελιχθεί όπως το φανταζόμαστε.
Έλα.
Σε θέλω ανοιχτόμυαλο, Κρίσνα.
Τι είναι τούτο δω;
Αυτό λέγεται "Περιπλανητής".
Το έφτιαξα για να μελετήσω τα όνειρα.
Αλλά η επιστήμη έχει τους δικούς της όρους.
Δεν μου φαίνεται περίπλοκη η μελέτη των ονείρων.
Έπρεπε ν' απελευθερωθεί ο νους
για να καταγραφεί η υποσυνείδητη δραστηριότητά του.
Και;
Συνδύασέ το με όσα σου είπα προηγουμένως.
Θα βρεις την απάντηση.
Δεν με βοηθάς καθόλου, Βίσνου.
Είπα ότι ο θάνατός μας είναι προαποφασισμένος.
Εννοούσα ότι
η ζωή μας είναι προγραμματισμένη στο υποσυνείδητο,
κι αν αποκτούσαμε πρόσβαση…
Θ' αγγίζαμε το μέλλον.
Και όχι μόνο.
Θ' αγγίζαμε τον Δημιουργό.
Τι εννοείς;
Δεν μ' αρέσει το "Θεός". Προτιμώ το "Δημιουργός".
Αυτό τι είναι;
Αν σου πω, θα με επικρίνεις;
Πίστεψέ με, αν ήταν να σε επικρίνω, θα το είχα κάνει ήδη.
Καλά.
Είναι εκχύλισμα DMT.
Το συστατικό του Θεού.
Τι;
-Ψυχοτρόπο δεν είναι; -Περίπου.
Δηλαδή, για χάρη της επιστήμης και της έρευνας φτιάχνεσαι κάθε μέρα, ε;
Είμαι κατά των ναρκωτικών.
Αλλά μόνο έτσι μπορώ να διερευνήσω άλλες διαστάσεις.
-Έτσι εξηγείται. -Τι;
Τίποτα.
Ύστερα από χιλιάδες χρόνια εξέλιξης,
παρά την πρόοδό μας,
δεν έχουμε ανακαλύψει ακόμα ποιος είναι ο σκοπός της ζωής.
Κάθε θρησκεία δίνει κι από μία απάντηση.
Αλλά, κατά βάθος, όλες συμφωνούν ότι μόνο ο Θεός γνωρίζει.
Μερικές ερωτήσεις ας μένουν αναπάντητες.
ΣΕ ΑΝΑΜΟΝΗ
Δυσκολεύτηκα να το καταλάβω.
Με το που έφτιαξα αυτό εδώ,
περιπλανήθηκα.
ΕΚΚΙΝΗΣΗ ΛΕΙΤΟΥΡΓΙΑΣ
Με την ελπίδα να εμβαθύνω στο υποσυνείδητό μου,
ταξίδεψα στο παρελθόν μου.
Τι;
Πώς είναι δυνατόν;
Παρελθόν, παρόν και μέλλον δεν διαφέρουν ως προς τη συγκυρία.
Εξελίσσονται παράλληλα. Ο χρόνος είναι ένα ξεχωριστό πεδίο.
Διασχίζεις το συνειδητό σου για να αποκτήσεις πρόσβαση.
Σαν ένα ταξίδι στον χρόνο.
Ο νους μας ταξιδεύει σε παρελθόν και μέλλον.
Το σώμα μας μένει εδώ.
Γι' αυτό το λέω "Περιπλανητή".
Το πρόβλημα είναι
πως δεν αποφασίζεις πού θα πας.
Ξεκινώντας την περιπλάνηση,
δεν ξέρεις πού θα καταλήξεις.
Άρα δεν μπορείς να κουβαλήσεις τις αναμνήσεις σου από το παρόν.
Όχι.
Περιπλανήθηκα για μόλις ένα δεκάλεπτο.
Χωρίς να το καταλάβω,
στον νου μου ξανάζησα όλη μου τη ζωή.
Θεέ μου! Ακούγεται σαν φρικτή τιμωρία.
Είναι.
Όσο πιο πολύ υποφέρεις, τόσο ανταμείβεσαι.
Πες μου, γιατί δεν διαλέγουμε τον χρόνο;
Θεωρητικά, το παρελθόν επηρεάζει παρόν και μέλλον.
Αν σου έλεγα, όμως, ότι το μέλλον επηρεάζει παρελθόν και παρόν;
Για φαντάσου.
Σε δέκα χρόνια από τώρα,
ο μελλοντικός εαυτός σου ξέρει πώς θα είσαι.
Το παρελθόν και το παρόν ξέρουν πώς σχετίζονται οι αποφάσεις σου.
Σαν ένας οδικός χάρτης.
Άρα δεν υπάρχει ελεύθερη βούληση;
Όταν τελείωσα την περιπλάνηση, ήξερα πως είχα κάνει μεγάλο λάθος.
Συνέβη κάτι τρομερό, Κρίσνα.
Βίσνου;
Τι στην ευχή συνέβη;
Καθώς περιπλανιόμουν,
νομίζω πως άλλαξα κάτι στο παρελθόν.
Όταν ξύπνησα,
έλειπε η οικογένειά μου.
Σαν να μην υπήρξαν ποτέ.
Σαν να μην παντρεύτηκα τη Λάκσμι. Εξαφανίστηκαν από τη ζωή μου.
Λάκσμι;
Ρίσι;
ΟΠΟΙΟΣ ΔΕΝ ΚΑΝΕΙ ΛΑΘΗ ΔΕΝ ΔΟΚΙΜΑΣΕ ΠΟΤΕ ΚΑΤΙ ΝΕΟ
Η εμμονή να υπερβεί κανείς τα όρια του νου του
δεν είναι καλή ιδέα.
Σε σκοτώνει.
Έτσι κι αλλιώς.
Απέμεινα πλέον με αναμνήσεις ενός ανύπαρκτου κόσμου.
Όσα σου είπα στην αρχή για τους Ανουνάκι
κι ότι αυτός ο κόσμος είναι προσομοίωση ισχύουν.
Κι αν πειράξεις το πρόγραμμα δημιουργώντας σφάλμα;
Γύρισα στο παρελθόν μου, άλλαξα το πρόγραμμα,
και το υποσυνείδητό μου μεταφέρθηκε σ' αυτήν την πραγματικότητα.
Αυτό που είδες έξω είναι η φυσική υπόσταση του υποσυνείδητου.
Σκέφτομαι απλώς,
και το υποσυνείδητο με υπακούει.
Εδώ δεν ισχύουν οι φυσικοί νόμοι.
Έφερα σ' αυτόν τον κόσμο το ισχυρότερο όπλο:
τη μετατροπή της φαντασίας σε πραγματικότητα.
Αν έπεφτε σε λάθος χέρια,
θα κατέστρεφε τον κόσμο.
Τι έκανες;
Τελείωσε το τεταρτάκι που ζήτησα.
Ευχαριστώ που ήρθες.
Τι είν' αυτό;
Το Πρότζεκτ Άγκνι.
Ρίξ' του μια ματιά στο αμάξι, όχι τώρα.
Πώς ξέρεις ότι δεν περιπλανιέσαι τώρα;
Παραδέχομαι πως είμαι τρελός,
αλλά δεν έχω το σθένος να το ξαναπεράσω όλο αυτό.
Έχω κι άλλη απορία.
Μήπως περιπλανιέσαι τώρα εδώ έχοντας έρθει από το μέλλον;
Για να συμβεί αυτό, θα έπρεπε να είχα διαπράξει έγκλημα:
να φτιάξω μια Ημέρα Κρίσεως,
να περιπλανηθώ χωρίς να ξέρω ότι περιπλανιέμαι ήδη,
ούτε και πώς θα σταματήσω.
Γιατί μου τα είπες όλα αυτά;
Επειδή
το να μη μοιράζεσαι τη γνώση είναι έγκλημα.
Γι' αυτό.
Έλα μαζί μου.
Θα κανονίσω συνάντηση.
Να μάθουν όλοι πόσο σοβαρό είναι.
Δεν γίνεται, έχω εκκρεμότητες εδώ.
Πιο σημαντικές;
Περίπου.
Εντάξει.
Αγαπητέ Κρίσνα,
η αφθονία της γνώσης είναι κατάρα.
Κάτι που κατάλαβα λίγο αργά.
Τα τελευταία πέντε χρόνια είχα έναν βοηθό.
Τον λένε Κάλκι.
Με βοήθησε πολύ στην κατασκευή του Περιπλανητή.
Ως μέρος του πειράματος, περιπλανήθηκε κι αυτός,
κουβαλώντας το υποσυνείδητό του σ' αυτόν τον κόσμο.
Η δύναμη αλλάζει τον άνθρωπο.
Ίσως γι' αυτό ο Δημιουργός την κράτησε για τον ίδιο.
Η σκέψη ότι ήταν πια ανώτερος των άλλων διέφθειρε τον νου του Κάλκι.
Ήταν η αρχή της δημιουργίας ενός τέρατος
που μπορεί να καταστρέψει τον κόσμο.
Όταν με παράτησε, πήρε αντίγραφο των σχεδίων
για να κατασκευάσει Περιπλανητή.
Γι' αυτό, βρες τον Κάλκι και κατάστρεψέ τον πριν να είναι αργά.
Τα σχέδια του Περιπλανητή και ο χημικός τύπος για το Διάλυμα Α
βρίσκονται στον χαρτοφύλακα.
Δείξ' τα στην Υπηρεσία σου για να με πιστέψουν.
Ο Κάλκι έχει τα σχέδια,
αλλά χωρίς το Διάλυμα Α είναι άχρηστα.
Έχω μεγάλες τύψεις που έσβησα την οικογένειά μου.
Γι' αυτό θα κάνω ένα άλμα πίστης.
Είτε θα ξυπνήσω,
είτε θα χαθώ για πάντα.
Είχα τόση εμμονή με το παρελθόν και το μέλλον,
που παρέλειπα να εκτιμήσω την ομορφιά του παρόντος.
Τις στιγμές που περνούσα εν ζωή με τους αγαπημένους μου.
Εύχομαι να πράξεις το σωστό.
Αντίο, φίλε μου.
Γεια, Βις.
Έκπληξη!
Συγγνώμη. Άργησε η πτήση.
Ανυπομονούσε να γυρίσει στην πατρίδα της.
Βρήκε την ευκαιρία.
Καλά που τηλεφώνησες.
Κρις…
Τι συμβαίνει;
Τα σχέδια του Περιπλανητή και ο χημικός τύπος για το Διάλυμα Α
βρίσκονται στον χαρτοφύλακα.
Αυτό που είδες έξω είναι η φυσική υπόσταση του υποσυνείδητου.
Σκέφτομαι απλώς,
και το υποσυνείδητο με υπακούει.
Έκανα ένα τεράστιο λάθος.
-Έτσι εξηγείται. -Τι;
Τίποτα.
Τι λάθος;
Ο Κάλκι έχει τα σχέδια,
αλλά χωρίς το Διάλυμα Α είναι άχρηστα.
ΕΠΙΧΕΙΡΗΣΗ ΑΓΚΝΙ
Υποτιτλισμός: Φίλιππος Ηρακλειώτης